tomron87/hebrew-wikipedia-sentences-corpus huggingface dataset:
ב-2001 הוחתמה הלהקה על ידי הלייבל "אפיק רקורדס", אשר שייך ל"סוני".
סוני, שהייתה שותפה בקריאיישן, החתימה את כל הלהקות שהיו בקריאיישן.
בזכות המשאבים הכספיים של חברת התקליטים הגדולה, האלבום הראשון של הלהקה שיצא באפיק, "Rings Around the World", נשמע עשיר יותר ומלוטש יותר מבחינת הסאונד שלו, ולצד זאת הוא משמר את הרוח הניסיונית של אלבומם הקודם, Guerrilla.
האלבום זכה להצלחה המסחרית הגדולה ביותר של ההרכב והגיע למקום השלישי במצעד האלבומים הבריטי.
האלבום גם היה אחד האלבומים הראשונים שיצאו גם כדיסק אודיו רגיל וגם כ-DVD במקביל.
ה-DVD הכיל וידאו קליפים לכל שירי האלבום ועוד 7 שירי בונוס, כאשר כל השירים הם בסראונד.
ב-2003 יצא אלבומם השישי "Phantom Power", שכלל סאונד פחות ניסיוני ויותר פשוט ובסיסי.
האלבום גם יצא בפורמט DVD במקביל ל-CD וזכה להצלחה מסחרית וביקורות חיוביות.
בשנת 2004 יצא אלבום רמיקסים של שירי האלבום בשם "Phantom Phorce"; הרמיקסים הופיעו כבר בגרסת ה-DVD של האלבום.
מאוחר יותר בשנת 2004 הוציאה הלהקה אלבום אוסף בשם "Songbook: The Singles, Vol.
בשנת 2005 הוציא סולן הלהקה, גריף ריס, אלבום סולו ראשון בשם "Yr Atal Genhedlaeth" בשפה הוולשית.
מאוחר יותר באותה שנה סירבה הלהקה להצעה מחברת קוקה-קולה להשתמש בשירה "Hello Sunshine" בפרסומת תמורת 1.8 מיליון דולר.
הלהקה סירבה לאחר ביקור במפעל קוקה קולה בקולומביה, שם שמעו על רציחות של חברי האיגוד המקצועי על ידי ההנהלה המקומית.
באוגוסט 2005 יצא אלבומם השביעי "Love Kraft", אשר הוקלט בספרד.
חברי הלהקה ערכו שינויים בעבודתם על האלבום: עד אז היה גראף כותב השירים הראשי של הלהקה, ואילו באלבום זה שאר חברי הלהקה כתבו שירים ושרו אותם.
השירים היו רגועים יחסית והכילו עיבודי מיתרים רבים.
האלבום התקבל מבחינה מסחרית בקרירות והגיע רק למקום ה-19 במצעד האלבומים הבריטי.
ב-2006 חתמה הלהקה אצל חברת התקליטים העצמאית "ראף טרייד", לאחר שהחוזה אצל אפיק רקורדס נגמר.
גם הסולן גריף ריס חתם עם "ראף טרייד", וכבר ב-2006 הוציא את אלבום הסולו השני שלו, "Candylion"; השירים בו מושרים באנגלית, בשונה מאלבום הסולו הראשון שלו שהיה כולו בוולשית.
ב-2007 הוציאה הלהקה את אלבומה השמיני והראשון ב"ראף טרייד", "!Hey Venus", שזכה להצלחה מסחרית נאה (מקום 11).
ב-2009 הוציאה הלהקה את אלבומה התשיעי, "Dark Days/Light Years", ישירות לאתר האינטרנט שלה, להורדה בתשלום.
התקדמות העבודה על האלבום תועדה בסדרה של סרטונים קצרים שהועלו לדף האינטרנט של הלהקה, ומאוחר יותר ביצעה הלהקה את האלבום במלואו בשידור חי באתר שלה.
לאחר יציאת האלבום באינטרנט, יצא האלבום במהדורה פיזית דרך "ראף טרייד".
"סופר נני" היא תוכנית מציאות ישראלית ששודרה בערוץ 2 במסגרת שידורי קשת בין השנים 2007–2013. את התוכנית הנחתה מיכל דליות, ובה היא מסייעת למשפחות המתקשות להתמודד עם גידול הילדים וניהול חיי המשפחה.
התוכנית הייתה מבוססת על תוכנית הריאליטי "Supernanny" של ערוץ 4 הבריטי.
התוכנית זכתה למדרוג (רייטינג) גבוה, אך נמתחה עליה ביקורת רבה על חשיפת הילדים ברגעים מביכים, ניצול המצב המשפחתי לחשיפה טלוויזיונית, הפרת זכותם של ילדים לפרטיות, ועל כך שלא ניתנה לילדים הזכות לסרב להשתתף בה, וזו הופקדה אך ורק בידי הוריהם.
הסדרה המקורית עלתה לשידור בערוץ 4 הבריטי ביולי 2004 בכיכובה של ג'ו פרוסט, שעבדה כ-30 שנה כאומנת .
בעונה הראשונה צפו בכל פרק כ-5 מיליון צופים בממוצע.
בעקבות הצלחת הסדרה הפורמט נמכר ל-25 מדינות ברחבי העולם שהפיקו גרסאות מקומיות, ובסך הכל שודרה ב-47 מדינות.
ג'ו פרוסט עברה לככב בגרסה האמריקאית ששדורה החל מינואר 2005 ברשת ABC עד שנת 2011. במקביל הופקו עוד 5 עונות קצרות בכיכובה עבור ערוץ 4 הבריטי (עם 3 עד 6 פרקים לעונה).
בעקבות הסדרה כתבה פרוסט ספר הדרכה לטיפול בילדים שזינק למקום הראשון ברשימת רבי-המכר של ה"ניו-יורק טיימס".
באוגוסט 2006 החלו צילומי התוכנית בישראל, בכיכובה של מיכל דליות, מנהלת בית הספר להורים של מכון אדלר, והפרק הראשון שודר ב-15 בנובמבר.
ב-2011 עלתה גרסה של התוכנית בה מיכל דליות לא נכנסה לבית המשפחות, אלא הזמינה הורים גרושים לשבת על ספה אחת בקליניקה, ומנחה אותם איך לטפל בילדים.
באוקטובר 2017 שודרה תוכנית מיוחדת בשם ה"משימה המיוחדת של סופר נני", שבה הדריכה מיכל דליות הורים איך להרחיק את הילדים מחשיפה גבוהה למסכים (משחקי מחשב, וצפייה בטלוויזיה).
באפריל 2008 יזם חבר הכנסת אריה אלדד דיון בוועדת הכנסת לזכויות הילד על הסדרה.
אלדד ביקש לאסור את שידורה.
במכתב ששלח כתב: "בימים בהם נלחמות רשתות הטלוויזיה על כל פיסת רייטינג, נראה כי נפרצו כל הגבולות והמטרה מקדשת את האמצעים.
נראה לי כי השימוש בקטינים חסרי ישע, במטרה לחנך את הוריהם ולתת לצופים עצות, נבונות ככל שיהיו, הוא מעשה בלתי מוסרי".
באוגוסט 2010, ד"ר בועז רפפורט, מומחה לרפואת ילדים, התלונן נגד התוכנית על מקרה בו נלקח ילד משולחן ארוחת הערב בעקבות התנהגות קיצונית לבני משפחתו, ועל מקרה נוסף בו איים ילד באלימות על אביו.
בתגובה מסרה שידורי קשת כי לילד שנמנעה ממנו ארוחה לא נגרם נזק בריאותי.
באוקטובר 2010, נערך שוב דיון בוועדת הכנסת לזכויות הילד, בדיון הודיע יושב ראש הרשות השנייה לטלוויזיה ולרדיו אילן אבישר שהוא מתנגד לאופן השימוש בילדים בסדרה.
בעקבות הביקורת על "סופר נני", הרשות השנייה יזמה אמנה שתאסור על ילדים והורים להשתתף תוכניות מציאות ללא בחינה של גורמי מקצוע.
בספטמבר 2012, פתחה הרשות השנייה בהליך בירור לשידורי קשת, בשל חשיפת קטין שהושפל בפרק של "סופר נני", לאחר שצופים התלוננו על חשיפתו המלאה של בן 10 אשר חווה את מה שמגישת התוכנית הגדירה "השפלה".
סופר סקרול הוא דמות בדיונית של נבל-על חייזרי המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת Fantastic Four #18 מספטמבר 1963, והיא נוצרה בידי הכותב סטן לי והמאייר ג'ק קירבי.
קל'רט - שנודע לרוב כסופר סקרול - מגיע מעולם הבירה טרנאקס-4 של גזע הסקרול, אשר שוכן במערכת הכוכבים טרנאקס שבגלקסיית אנדרומדה.
עולם הבירה טרנאקס-4 הושמד בידי גלקטוס טורף העולמות.
קיסר הסקרול החליט לנקום בארבעת המופלאים, אשר סיכלו את מזימת פלישתו לכדור הארץ, ובחר בקל'רט להוביל את המתקפה כנגד ארבעת המופלאים וכדור הארץ.
לקל'רט ניתנו באופן מלאכותי כוחותיהם המשולבים של ארבעת המופלאים, אשר חרגו מעל ומעבר לשיא כוחם - קל'רט הפך לחזק יותר מהדבר; הייתה לו יכולת תעופה מרשימה יותר ויכולות פירוקינטיות גדולות יותר מהלפיד האנושי; שליטה טובה יותר באי-נראות וטלקינזיס מאשר האישה הבלתי-נראית; ויכולת אלסטית רבה יותר מזו של מיסטר פנטסטיק.
כחבר גזע הסקרול משני הצורה, סופר סקרול שמר על יכולות שינוי הצורה וההיפנוזה של חברי גזעו.
בעימות הראשון בין קל'רט לבין ארבעת המופלאים, ידו של סופר סקרול הייתה על העליונה לאחר שנחת בניו יורק ותבע את העולם לעצמו בשם אימפריית הסקרול.
מיסטר פנטסטיק מנחש נכונה את מקור כוחותיו של סופר סקרול - קרן אנרגיה ישירות מעולם הבית של הסקרול.
הוא מזמן את סופר סקרול לקרב באי קרייטר (מכתש) לא מיושב וחוסם את קרן האנרגיה בעזרתה של האישה הבלתי-נראית, בעוד שאר חברי הקבוצה מסיחים את דעתו.
כוחותיו של סופר סקרול מנוטרלים והוא מובס במהרה.
בהמשך הוא חוזר במסווה האיש הבלתי נראה לאחר שגזע הסקרול משחזרים את כוחותיו.
הוא גם משמש כסוכן הסקרול על כדור הארץ במהלך מלחמת קרי-סקרול, ומצליח לפרק את קבוצת האוונג'רס ולחטוף את מאר-וול ואת התאומים מכשפת השני וקוויקסילבר.
כאשר המלחמה הסתיימה בשביתת נשק, סופר סקרול המושפל צידד בתאנוס הטיטאן המטורף ובדרכו להשגת הקוביה הקוסמית.
הוא מנסה ללכוד את ריק ג'ונס עבור תאנוס, אך מוצא את עצמו נלחם במאר-וול ובדבר.
בסופו של דבר, מאר-וול מביס גם את סופר סקרול וגם את תאנוס.
אחרי מאבק ממושך עם ספיידרמן, הלפיד האנושי וגברת מארוול, קל'רט נלכד בחגורת ואן אלן.
מספר שנים לאחר מכן, משלחת קנדית מחלצת בטעות את קל'רט ממרחבי החלל, והוא טובח בכל חבריה מלבד סאסקואץ' הפיזיקאי.
הוא גם מגלה שהזמן שהעביר בחגורת הקרינה גרם לו לחלות במחלת הסרטן.
בתחילה, סאסקואץ' מובס בידי סופר סקרול, אבל לבסוף מצליח להערים עליו וממיר אותו לזרם חלקיקים שאותם הוא שולח בחזרה לחלל.
הוא משוחרר בהמשך בידי הגולש הכסוף, שמגלה לו שהסרטן שלו נכנס לנסיגה הודות לאנומליה אשר החזירה את תאי הרקמות שלו למצבם הבריא.
במהלך מלחמת ההשמדה, קל'רט מנסה לעצור את גל ההשמדה לפני שהוא מגיע לעולם הבית של הסקרול.
הוא כמעט והוכרע בידי כוחותיו של אניהילוס עד אשר הקריב את חייו כשהשמיד את ספינת המלחמה האורגנית "קוצר הצער".
באזור השלילי הוא פוגש אנדרואידית בשם פרקסאגורה, שהופכת למאהבתו.
גופתו נמצאת ומוחיית בהמשך באופן מסתורי.
באירועי השמדה: כיבוש, קל'רט חובר לרונאן המאשים להשיב את עולם הבית של אימפריית הקרי מפני פלישת גזע הפלנקס.
במהלך תבוסתם של הפלנקס, מנהיגם אולטרון גורם למותה של פרקסאגורה.
במהלך הפלישה הסודית של הסקרול על כדור הארץ, סופר סקרול עוזר לנובה נגדם.
הוא גם מנסה להחזיר את בתו ג'זינדה, שהשיגה ממצא שהפך אותה לבת אלמוות, אך הוא משתכנע בידי הענקית הירוקה לעזוב אותה לנפשה.
במהלך אירועי אינסופיות, סופר סקרול חבר במועצה הגלקטית.
סופר סטרייקה היא סדרת אנימציה לילדים המבוססת על קומיקס ניגרי, ומאוחר יותר גם דרום אפריקני.
התוכנית עוסקת בקבוצת כדורגל אשר משחקת בליגת העל ושואפת לנצח.
הסדרה שודרה בישראל בערוץ זום.
בשנת 2021 יצאה עונת פריקוול בשם "סופר סטרייקה עונת הטירון" המתארת את העבר של שייקס וסקארה ועל היריבות שלהם.
סופר סטרייקה היא קבוצה בליגת העל המתחרה במשחקים רבים מול קבוצות אחרות.
חלק מהקבוצות עושות מזימות כדי לנצח במשחקים נגד סופר סטריקה.
בכל פרק מסופר על משחק של סופר סטריקה נגד קבוצה יריבה, כשברוב הפרקים הקבוצה היריבה מנסה לחבל לסופר סטריקה באימונים שלה לקראת המשחק.
+התקפה קיצוניתשם שחקןתיאורמספר חולצהשייקס השחקן הראשי בסדרה, בן 25, מופיע בכל הפרקים ובדרך כלל לוקח חלק חשוב בעלילה.
אביו (ג'ומו) נעלם בהרים כששייקס היה בגיל שש.
אחד השחקנים הטובים ביותר בליגת העל.
היה מספר 19 ב"עונת הטירון", אז גם למד לדבר בריזלובנית.10אל מאטדורחלוץ ספרדי בעל מבטא כבד, תחרותי ואנוכי מאוד.
הוא טוען שהמשקפיים שלו שמורים בכל כך הרבה זכויות יוצרים, שאם הוא היה מנסה לשכפל אותם, הוא היה תובע את עצמו.
רואה את עצמו ככדורגלן הטוב ביותר והחתיך ביותר בהיסטורית הכדורגל.
ובעונת הטירון מצוין שיש לו ריקוד ניצחון לאחר שהוא מבקיע גול.20קלאוס חלוץ סקנדינבי עם מבטא כבד.
אוהב לחקור תעלומות ומעריץ את המפקח ואן סקפטור אשר מאשים לרוב את המשרת.
קלאוס נחשב ל"מחליף העל", אך ככל שמתקדמים בפרקים, רואים את קלאוס משתתף יותר ויותר בהרכב הפותח משום שבסופו של דבר הוא נהיה מספיק טוב כמו שאר חבריו לקבוצה שמשחקים בהרכב הפותח.
2לנקי הוא חלוץ מחליף של אל מטאדור, שהגיע מאנגליה.
הוא קצת מגושם עם הכדור אבל מנסה לעשות את המיטב כחלוץ.
23קשריםדנסינג ראסטההקפטן של סופר סטרייקה בעל מבטא ג'מייקני כבד, קשר מרכזי.
חבר טוב של שייקס וצ'אק טי צ'יפרסון, ומשמש לו כמורה רוחני ומנטור.
שיחק בעבר בקבוצת טכניקלי.9קול ג'וקשר שמאלי (שחקן הקו), זמר, רקדן ויש לו מועדון פרטי בשם "קול ג'וז".7טוויסטינג טייגרקשר ימני, מהיר מאוד.
קיבל את הכינוי "טוויסטינג טייגר" מכיוון שכאשר שיחק בנאקמה הוא נפצע בידו וכאשר הוא חזר להתאמן הוא כל הזמן הסתובב כדי שלא יפגעו לו ביד וכך קיבל את הכינוי.
זו גם הסיבה שהוא לובש תחבושות על הידיים בכל משחק.16ריזוקשר ודמות משנית.
שמו הוזכר רק פעם אחת בסדרה והוא תמיד על הספסל.3אלדוקשר ודמות משנית.
מסוגל לשחק אבל לא טוב בבעיטות או בהגנה ובגלל זה הוא לא משחק.19הגנהנורת' ש'ואוגולש,מ טוב בהגנה.
שיחק בעבר בקבוצת הידרה אוהב לבלות יחד עם בלוק ואיגל איי בפעילויות אקסטרים שונות.
חבר טוב של בלוק על אף שלרוב לא מבין אותו.
8בלוק בלם רחב ממדים ממוצא בלרזוביאני, נחשב לבלם הטוב ביותר בקבוצה ובליגת העל.
פעם נורת' שואו הגן ולא היה חוסר קשר בינו לנורת' ולכן רצה לפרוש לבסוף חזר לקבוצה.
הוא אינו מרבה לדבר, וכשכן מילותיו בבריזלובנית בלתי-ניתנת להבנה.
מילים כמו "בזרקל", "בלרגל" ו"בלארגו" לרוב חוזרות.
שייקס למד בריזלובנית ומתרגם את בלוק.55איגל איישחקן הגנה בעל ראייה למרחקים ארוכים.
דמות משנה, אך חבר טוב של נורת' שואו.
4גריז שחקן הגנה בעל מחלת ים.
6שועריםביג בו (רוברט) שוער וסגן הקפטן, שיחק בעבר בקבוצת קוסמוס.
פצע בטעות פעם את ספייק דוסון, אבל התנצל ונוקה מכל אשמה.
מיליונר בעל אחוזה ענקית ומפוארת.
שימש כקפטן חלופי של סופר סטרייקה מספר פעמים.
השוער הראשון הטוב ביותר בליגת העל (הסיבה: הצליח לעצור את רכבת השדים משהו שאף שוער לא הצליח).
נותן להם אמצעים משוכללים ומכונות שבעזרתם יוכלו לצבור יכולות למשחקים.
אגדת כדורגל לשעבר וחברו הטוב של אבא של שייקס, ג'ומו והמאמן ודואג לשייקס כאילו הוא בנו.
בעונת הטירון הוא וג'ומו התחרו על מקום בסופר סטרייקה והוא התקבל.סופר סטרייקהוינס רמאי, רשע.
לפני כל משחק מתכנן תכסיסים כדי לגרום לקבוצתו לנצח במשחק.
מכיר את אביו של שייקס יותר מהמאמן, וכן היה אתו ביום שבו הוא נעלם.אינבינסיבל יונייטדקולונל וואן פוש אפגבוה ובעל עור בהיר.
מכשיר את שחקניו-חייליו למשטר אימונים קפדני הדומה בסגנון צבאי.טנק הברזלטוני ורןמדען.
בכל משחק מרמה בטכנולוגיה חדשנית.
בעונת הטירון מצוין שהוא החליף את מאמנה הקודם של טכניקלי ושהוא פיתח תוכנת שיחות שבו כל שחקני הכדורגל מתכתבים.טכניקליבאדי ווטקינס ג'וניורבעל בית המלון הכי מפואר בלאס וגאס.
חמדן ותמיד מנסה להרוויח כסף בשיטות מרמה.
נראה כאילו יצא מספר על המערב הפרוע.קוסמוסגולרה פוטר מתפקיד מאמן ברקה על ידי ההנהלה של הקבוצה ואז אימן את שייקס, לבסוף חזר לתפקיד.ברקהאורה גירייפני, רמאי.
רוצה לנקום בטייגר שעזב את נאקאמה.
מנסה לסכסך בין טייגר למיקו צ'ן.
בכל פעם שהוא כועס שובר לבנים במכת קראטה.נקמהאדווין אגדת כדורגל לשעבר.
נעלם אשר החטיא פנדל ולא סלח לעצמו.
וחזר לאמן את סופר סטרייקה למשחק נגד פלמנטיירי.פלמנטייריניק קיקאלופולוס -קולוסוסדל אקווה -היידרהבלק חוקר חלל ואוהב את החלל.
רצה להיות התיר הראשון בחלל אבל השומר שלו הכניס את סופר סטרייקה למעבורת, ערמומיאוריוןהשייח' עלי זאמןערבי, עשיר מאוד.
הרשה לעצמו לבנות את המלון הגבוה בעולם, המשמש כמגורים של סולטן.
קנה מטוס ענק, מלון ענק ואצטדיון ענק.
אחד מהשייח'ים הכי עשירים בדובאי.
שמו הוזכר רק פעם אחתסולטןבלמונט -גריםאיניו משתמשת במשחקי מוחות.
בעבר הייתה מטפלת במוסד בשם "אואזיס".קוגניטוווגוס (מסופר רק בספר)קיקובארנו משחק במגרש קאוס סיטי.(מסופר רק בספר).לוקומוטיבאנוהל (מסופר רק בספר)גרייזטים
+שםתיוארמספר חולצהסקארה קפטן (עד עונה 5) ונבחרת הכוכבים.
רמאי, תככן, רשע וזומם מזימות.
בעבר היה חברו הטוב של שייקס, אך הפך לאויבו המושבע.
אחד שחקנים הטובים ביותר בליגת העל.10דינגאן חבר טוב של סקארה.
הוא מרבה להיסתובב עם סקארה.20נחש משחק בעמדת הבלם.
14דומה הורחק כאשר התגלה שהוא בריון אלים אך חזר בעונה חמש לאינבינסיבל יונייטד בתור קפטן.
עבר טיפול שינוי אישיות ב"ריפאב".13אוטומטיק אקס סופר סטרייקה.
זורק בעוצמה את הוצאות החוץ במהלך משחקים.6מקס פאוורנחשב לשחקן המצטיין ביותר.
התגלה שמדובר בזוג תאומים זהים שמתחלפים כל הזמן.11בלייד קפטן בעונת הטירון.13הרשת שוער.1
+שםתיוארמספר חולצהיוהאן אוברקפטן טנק הברזל וחלוצה.
לא מחבב את שייקס אף על פי שהוא אחיו למחצה, ואף מכנה אותו "ילד-איש".
10ת'ור החלוץ של טנק הברזל.
אוהב מאוד את שפמו (השפם שלו).
בתחילת העונה השישית גילח את שפמו, בעקבות הפנוט שעבר.
יודע לנגן בפסנתר.17וואן אייהשחקן עם הרטייה בטנק הברזל, משמש כבלם.4אריק פלדבלם בקבוצת טנק הברזל, אוהב לשחות בבריכה של דפנה ולשאול אנשים איך קוראים לו.6ז'ה נייןהשחקן הכי חדש בקבוצה, הכי צעיר, הכי נמוך, הכי רזה והכי שברירי בקבוצה.
בשונה מחבריו לקבוצה הוא משתמש במוח אבל הוא אף-פעם לא מצליח.83המרסק שוער הענק של טנק הברזל1
שםתיוארמספר חולצהצ'אק טי צ'יפרסוןחלוץ וקפטן.
לא מתלהב לשתף פעולה עם מזימותיו של טוני, מעדיף לשחק בצורה הוגנת.
חבר טוב של ראסטה10 ג'ון ג'יי ג'ונסון ג'וניורשלומיאל ולא מוצלח7ויליאם בלם טכניקלי המתכנת את כל המכונות של הקבוצה ועוזר להם לרמות.15תיאדוס תרינגטון השלישיקשר ימני בטכניקל18רוקי גורג - -אטאק חלוץ.
אחיו של בלוק9בנדיקט ב ברדליהשוער של טכניקלי1
שם קבוצהמדינת מוצאמאמןסופר סטרייקהדרום אפריקההמאמןאינביסבל יונייטדוינסטנק הברזלגרמניהקולונל ואן פוש אפטכניקלילוס אנג'לסטוני ורןקוסמוסלאס ואגסבאדי ווטקינס ג'וניורבארקהספרדגולרהנקאמה יפןאורה גיריפלמנטייריברזילאדוויןקולוסוסיווןניק קיקאלופולוסהיידרהמלזיהדל אקווהאוריוןצרפתבלקסולטןאיחוד האמירויות הערביותהשייח' עלי זאמןגרים אף סירומניהבלמונטעזולמקסיקוסה מינג יונייטדסיןקוגניטו (עונה 6–7)אנגליהאיניוקיקוב (הופיעה רק בספר)רוסיהווגוסלוקומוטיב (הופיעה רק בספר)לורנוגלעד קטןאנגליהגיטלר
סופר נובים (מאנגלית: Supernoobs) היא סדרת אנימציה אמריקאית-קנדית אשר מונפשת באמצעות אדובי פלאש.
המדבבים המקוריים הם מייקל אדמת'וויט, ריצ'רד קוקס, מאט היל, ביל מונדי, טבית'ה סט גרמיין ולי טוקר.
הסדרה משודרת בקנדה החל מה-7 בדצמבר 2015 ובישראל החלה את שידוריה ב-5 במרץ 2017.
ארבעה חברים מקבלים כדורי קרב מיוחדים המעניקים להם כוחות על.
בעזרתם עליהם לעצור וירוס קטלני המאיים להשמיד את האנושות.
דמותמדבב באנגליתמדבב בעבריתטיילר בוומןמאט הילדורון בן-עמיג'ניפר שוופטבית'ה סט גרמייןאלונה אלכסנדרקווין ריינולדסריצ'רד קוקסערן מורת'אודור רואצ'מונטלי טוקרסער בדישי
עונה מספר פרקים תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון1522 בנובמבר 20157 בפברואר 20195 במרץ 2017
מאיץ הסופר פרוטון סינכרוטרון (SPS - Super Proton Synchrotron) הוא מאיץ חלקיקים, השני בגודלו במרכז לחקר פיזיקת חלקיקים CERN שבשווייץ.
אורכו כ-6.9 ק"מ וכפי ששמו מרמז הוא מסוג סינכרוטרון.
המאיץ הוא אחד משרשרת המאיצים ב-CERN ומטרתו הגדלת אנרגיית החלקיקים הנעים בו ולהביאם למהירות הקרובה למהירות האור (99.9998% במקרה זה) ולשלח אותם לשלב האחרון של שרשרת המאיצים (המאיץ הגדול LHC -Large Hadron Collider.) שבו מתרחש שלב ההתנגשות עם המטרה.
+נתוני המאיץאורך6.9 ק"מגובה40 מטר מתחת לפני היםשנת בנייה1976זמן חלקיק בתוך המאיץ16.8 שניותאנרגיה מינימלית26 [GeV]אנרגיה מקסימלית450 [GeV]עוצמת השדה המגנטי[B=4.5 [T
המאיצים נבנו בתחילה לשם חקר הקרינה הקוסמית, לאחר שויקטור הס ואחרים גילו שהמקור לחלק מהקרינה על פני כדור הארץ מגיעה מהיקום.
התפתחות ענף זה הובילה פיזיקאים לחקור את הקרינה הקוסמית לשם הבנת תכונות החומר הקיים.
כתוצאה מהתפתחות זו התגלו יותר ויותר חלקיקים חדשים, אולם כיוון שהפיזיקאים שאפו להחזיק ביכולת לבקר על הניסויים הנערכים ולא להיות תלויים בכיוון ובעוצמה של החלקיקים אותם הם מודדים, הוצע הרעיון לבנות מאיצי חלקיקים שיהוו תחליף לקרניים קוסמיות.
בעזרת מאיצים אלו ניתן לשלוט בחלקיקים ובאנרגיה שלהם בזמן ובמקום הרצוי.
בעקבות זאת נבנו מאיצים אשר מאיצים את החלקיקים למהירויות גבוהות (והייחוד של ה-LHC הוא האצה למהירות הגבוהה ביותר- קרוב למהירות האור).
ההאצה נועדה ליצור התנגשויות בין חלקיקים שונים, בין אם התנגשויות fixed-target - בה המטרה בה פוגעים החלקיקים קבועה או- התנגשות הנובעת מהתנגשות החלקיקים אחד בשני.
בכל התנגשות של חלקיקים נוצרת אנרגיה, ומאנרגיה זו נוצרים חלקיקים חדשים.
בעזרת גלאיים ניתן לגלות את מאפייניהם של החלקיקים החדשים כגון: מסה, מטען חשמלי, ספין וכו' ובאמצעות נתונים אלו ניתן לקבל הבנה רחבה יותר על העולם, המבנה וההיסטוריה של היקום וחוקי הפיזיקה.
מטרת מאיץ זה הוא להכין את החלקיקים לשלב האחרון שבמסלול המאיצים (ההתנגשות), שלב פעולה זו נעשית באמצעות הנעת החלקיקים בתנועה מעגלית, בה משתנה מהירותם בהשפעת שדה חשמלי.
השדה החשמלי תורם להגדלת האנרגיה הקינטית של החלקיקים.
בנוסף, מופעל שדה המגנטי האחראי לעיקום המסלול של החלקיקים על מנת שלא יצאו ממסלולם (לא יצאו מה"צינור" שבתוכו נעה אלומת החלקיקים המואצת).
לאחר הגעה לאנרגיה הקינטית הנדרשת (450 Gev) מופעל שדה מגנטי נוסף המכוון את החלקיקים מחוץ לטבעת לעבר "מטרה" כלשהי (כיום אל עבר מאיץ ההדרונים הגדול LHC אך בעבר גם אל מטרות נייחות).
מאיץ הסופר פרוטון סינכרוטון החל לעבוד בשנת 1976 ובתוכו גילו בשנת 1983 את בוזוני W ו-Z.
אורכו של המאיץ הוא 6.9 קילומטרים והוא מקבל חלקיקים מה-PS, לאחר מכן, המאיץ שולח את החלקיקים לשלב האחרון במאיץ, ה-LHC.
התהליך מתחיל במאיץ הליניארי LINAC2, שם הם מואצים רק על ידי שדה חשמלי.
לאחר מכן, הם עוברים מסלול שממשיך ב(Pb (proton booster, הלוא הוא סוג של סינכרוטרון.
הם ממשיכים לPS Proton Synchrotron) ולאחר מכן עוברים לשלב האחרון: הLHC ששם מתרחש ההתנגשות המבוקשת.
הזמן שלוקח לחלקיקים אלו לעבור מכניסתם למאיץ ועד להתנגשות עומד על 14 דק'.
למרות שהוא אינו המאיץ המרכזי כיום, הוא היווה תפקיד משמעותי בפיתוח של הLHC.
יתר על כן, הוא התגלה כמכונה רב שימושית בעיקר בגלל איכות העיצוב והבנייה שלו: במשך 40 שנה, סיפק קורות חלקיקים (פרוטונים, ויונים כבדים וחלקיקי נייטרינו) לניסויי יעד קבוע.
בנוסף, הוא החדיר חלקיקים אל מאיץ ה- ׁׁLarge Electron-Positron Collide או בקיצורו LEPׁ (מאיץ ההתנגשויות הגדול של אלקטרונים בפוזיטרונים) שם מואצים אלקטרונים ופוזיטרונים באנרגיה של 22 GeV .
כיום המאיץ הנ"ל משמש להגדלת האנרגיה של החלקיקים מ-26 GeV ל-450 GeV.
והוא השלב שבא לפני ה-LHC שם מהירותם של החלקיקים נושקת למהירות האור ושם מתרחשות ההתנגשויות בין החלקיקים.
מאיץ הסופר פרוטון סינכרוטון פותח על ידי הצוות שהובל על ידי ג'ון אדמס , מהנדס ראשי של מה שנקרא אז ("מעבדה 2 או cern 2)".
המאיץ נועד על מנת להגדיל את איכות הניסויים שבוצעו בCERN באותה התקופה, ולכן הוחלט לבנות מאיץ גדול יותר שממנו יואצו חלקיקים אל עבר מטרה קבועה וייצרו התנגשויות.
מאוחר יותר במאיץ בוצעו ניסויים בפרוטונים ואנטי פרוטונים ובהם בוצעו התנגשויות בין שתי קבוצות החלקיקים האלו.
מאיץ זה היה המאיץ הראשון שחצה גבול בין לאומי והוא חוצה את הגבול בין צרפת לשווייץ.
בנייתו של המאיץ החלה בתחילת שנות ה-70 והיה בכלל אמור להיבנות באתר בצרפת, (cern II).
אך המפתחים הגיעו למבוי סתום כאשר תשתית הבנייה של המעבדה הובילה בעיות תקציביות.
המהנדס הראשי החליט לפתור את הבעיה בכך שהציע שהמאיץ יבנה מתחת לאדמה, דבר שפתר בעיה זו ובניית המאיץ קיבלה אישור.
בתחילת דרכו המאיץ הגיע לאנרגיה הפעלה של 300 GeV ולאחר מכן הצליח להגיע אך ל-400 GeV.
המאיץ עד כה האיץ מגוון רחב של חלקיקים: הדרונים (חלקיקים תת-אטומים המורכבים מקווארקים, ומקביליהם ההפוכים- אנטי-חלקיקים.
הקווארקים מוחזקים יחדיו על ידי גלואונים הנושאים את הכוח הגרעיני החזק), פרוטונים, אנטיפרוטונים, אלקטרונים ופוזיטרונים.
בתחילתו בשנת 1976 עד 1981 החלקיקים הואצו בו אל עבר מטרות נייחות אך משנת 1981 עד שנת 1984, התבצעו התנגשויות בין פרוטונים לאנטיפרוטונים ולשם כך נקרא "SppS".
בזמן זה התבצעו בו מספר ניסויים אשר הובילו לגילוי בוזוני ה-Z וה-W.
גילויים אלו הובילו את קרלו רבינה ואת סימון ון דר מיר לפרס נובל בשנת 1984. מאוחר יותר מאיץ זה שימש כבוחן תאוריות שונות בפיזיקה של מאיצים.
ב-1999 הוא שימש כמצפה עבור תופעת ענן האלקטרונים.
ב-2004 בוצעו בו ניסויים שמטרתם הייתה לבטל את ההשפעות מכריעות של התנגשויות בין הקורות (כמו אלו המתרחשות כיום ב-LHC).
מאיץ הסופר פרוטון-אנטיפרוטון סינכרוטרון היה מאיץ חלקיקים, אשר הופעל ב-CERN מ-1981 עד 1991. על מנת שיתפקד כמאיץ התנגשויות פרוטון-אנטיפרוטון על הסופר פרוטון סינכרוטרון (SPS) בוצעו התאמות ששינו אותו מסינכרוטרון אלומה אחת למאיץ המאפשר התנגשויות בין שתי אלומות.
הניסויים המרכזיים במאיץ היו UA1 וניסוי UA2, בהם נתגלו, בשנת 1983, בוזוני W ו-Z.
קרלו רוביה וסימון ואן דר מיר קיבלו פרס נובל לפיזיקה לשנת 1984 כהוקרה על תרומתם החיונית לפרויקט SppS, שהובילה לגילוי בוזוני W ו-Z.
ניסויים נוספים שבוצעו בSppS הם UA4 ,UA5 ו-UA8.
בסביבות שנת 1968 שלדון גלאשו, סטיבן ויינברג ועבדוס סלאם העלו את תאוריית הכוח האלקטרו-חלש אשר איחדה את האלקטרומגנטיות ואת הכוח החלש, ועבורה קיבלו במשותף את פרס נובל לפיזיקה לשנת 1979. בתיאוריה זו שיערו את קיומם של בוזוני W ו-Z.
את הניסויים לאישוש מחקרי של התאוריה ניתן לחלק לשני שלבים.
השלב הראשון היה גילוי הזרם הנייטרלי החלש בהתפזרויות נייטרינו בפרויקט המשותף גרגמל ב-CERN.
לתהליך שהתגלה היה נחוץ קיומו של חלקיק נייטרלי לנשיאת הכוח החלש – בוזון Z.
יתר על כן, תוצאות פרויקט גרגמל אפשרו לראשונה חישובים לשיעור המסה של בוזוני W ו-Z.
החוקרים שיערו כי בוזון W הוא בעל מסה בין 60 ל-80 GeV/c2, ובוזון Z בעל מסה בין 75 ל-92 GeV/c2. אולם, תוצאות אלו העלו מכשול להמשך המחקר על בוזוני W ו-Z, משום שאנרגיות החלקיקים גבוהות מהאנרגיה המרבית שהייתה נגישה למאיצים באותו זמן.
עקב זאת, השלב השני של אישוש תאוריית הכח האלקטרו-חלש, גילוי בוזוני W ו-Z, דרש תכנון ובניה של מאיץ יותר חזק.
במהלך שנות ה-70 המאוחרות, הפרויקט המרכזי של CERN היה הבניה של מאיץ LEP - (Large Electron-Positron Collider).
מתקן זה היה אידיאלי ליצירת בוזוני W ו-Z ולמדידת תכונותיהם.
אך בגלל הלחץ ליצור בוזוני W ו-Z, קהילת CERN סירבה לחכות לסיום בניית מאיץ LEP.
הדעה הרווחת הייתה שדרוש מאיץ חדש שבנייתו לא תבוא על חשבון מאיץ LEP.
בשנת 1976 קרלו רוביה, פיטר מקאינטייר ודייביד קליין העלו את ההצעה לערוך שינויים במאיץ פרוטון קיים – באותו הזמן מאיץ פרוטונים כבר היה בשימוש בפרמילאב ואחד נוסף היה בבניה ב-CERN (SPS) – ולהפוך אותו למאיץ התנגשויות פרוטון-אנטי פרוטון.
מכונה מסוג זה דרשה רק תא ואקום אחד, שלא כמו מאיץ ההתנגשויות פרוטון-פרוטון שדורש תאי ואקום נפרדים בגלל השדות המגנטים המכוונים בכיוונים מנוגדים שיוצרים החלקיקים.
מאחר שהפרוטונים והאנטי-פרוטונים הם נושאי מטענים מנוגדים בעלי אותה האנרגיה E, הם יכולים לחוג באותו שדה מגנטי בכיוונים מנוגדים, ובכך יסופקו התנגשויות חזיתיות בין הפרוטונים והאנטי-פרוטונים בסך אנרגיית מרכז-כובד .
המיזם הוצע גם לפרמילאב בארצות הברית, וגם לCERN, ובסופו של דבר אומץ על ידי CERN בשביל הסופר פרוטון סינכרוטרון (SPS).
בוזוני W ו-Z נוצרים לרוב כתוצאה מהשמדות קווארק-אנטיקווארק.
במודל הפרטוני התנע של פרוטון משותף בין שתי קבוצות: חלקו של התנע נושאים הקווארקים, והיתר נושאים הגלואונים.
לא מספיק להאיץ כל פרוטון לתנע ששווה למסה של אחד הבוזונים, מאחר שכל קווארק בפרוטון ישא רק חלק מהתנע.
כדי ליצור בוזונים בתווך המשוער של 60 ל-80 GeV (בוזון W) ו-75 ל-92 GeV (בוזון Z), יש אם כן להשתמש במאיץ פרוטון-אנטיפרוטון עם אנרגיית מרכז-מסה של בקירוב 6 פעמים מסת הבוזונים, כלומר כ-500–600 GeV.
תכנון הבניה של ה-SppS הותאם לפי הצורך לזהות התפרקות Z -> e+ + e-.
על מנת להשיג עוצמת הארה כזו דרוש מקור אנטי-פרוטונים בעל היכולת לייצר 1010·3~ אנטי-פרוטונים בכל יום.**
ה-SPS תוכנן במקור כסינכונטרון לפרוטונים, אשר מאיץ אלומת פרוטונים אחת ל-450 GeV.
האלומה תוכננה להידלות מתוך המאיץ ולשמש בניסויי התנגשות שמיקומם קבוע.
אולם, לפני שבניית ה-SPS הושלמה, הועלה הרעיון להשתמש בו כמאיץ התנגשויות פרוטון-אנטיפרוטון.
ההצעה הראשונה למאיץ התנגשויות מסוג פרוטון-אנטיפרוטון ככל הנראה הייתה הצעתם של גרש בודקר ואלכסנדר סקרינקי באוניברסיטת פריז-סוּד בשנת 1966, בעודם מתבססים על רעיונו החדש של בוקלר לקירור אלקטרונים.
בשנת 1972 סימון ואן דר מיר פרסם את תאוריית הקירור ההסתברותי, שעליה זכה בפרס נובל בפיזיקה בשנת 1984. התאוריה אומתה ב-ISR ב-CERN ב-1974. בעוד שקירור אלקטרונים ככל הנראה הוביל לרעיון מאיץ ההתנגשויות פרוטון-אנטיפרוטון, בסופו של דבר נעשה שימוש בקירור הסתברותי בקדם-מאיצים על מנת להכין את האנטיפרוטונים ל-SppS.
במקביל, גילויים של מטענים נטרליים בניסוי גרגמל ב-CERN הובילו להצעתם של קרלו רוביה ומשתפי הפעולה שלו להקמת מאיץ התנגשויות פרוטון-אנטיפרוטון.
בשנת 1978 הפרויקט אושר על ידי מועצת CERN, והחל לפעול ביולי 1981. המתקן המשיך לפעול עד 1986, ולאחר שעבר שדרוג מהותי, המשיך לפעול מ-1987 עד 1991. המאיץ הושבת בסוף שנת 1991, מכיוון שלא עמד ברף שהציב מאיץ הפרוטון-אנטיפרוטון בפרמילאב, שהגיע לרמת אנרגיה של 1.5 TeV והחל את פעולתו בשנת 1987.
בין 1981 ו-1991 תפקד SPS במשך חלק מהשנה כסינכונטרון- בכך שהאיץ אלומה בודדת בניסויי התנגשות עם מטרה קבועה- ובחלקה השני כמאיץ התנגשויות מסוג SppS.
שינויים באופרציה של ה-SPS הדרישות לקיומה של טבעת אחסון כמו ה-SppS, שבה אלומות נמצאות במחזור במשך שעות רבות, גבוהות בהרבה מאלה של סינכונטרון פעימות, כמו ה-SPS.
(עשר) לאחר שהוחלט על ה-SppS ב-1978, השינויים הבאים בוצעו ב-SPS:
כדי להעביר אנטיפרוטונים מה-PS ל-SPS, נבנה צינור אלומות חדש, יחד עם מערכת הזרקה המותאמת להזרקה נגד סיבוב השעון.
מכיוון שה-SPS עוצב עבור הזרקה של 14 GeV/c, וההזרקה החדשה תוכננה להיות 26 GeV/c, מערכת ההזרקה שודרגה.
שיפור מערכת ואקום האלומות של ה-SPS.
הוואקום של Torr 2·10−7 שתוכנן עבור ה-SPS הלם את דרישותיו - בתור סינכונטרון, האלומה מואצת ל-450 Gev ונדלית תוך פרק זמן קצר מאוד.
(עשר) לעומת זאת, ה-SppS דרש זמן אחסון של 15 עד 20 שעות, ועל כן היה צורך לשפר את הוואקום בכמעט שלושה סדרי גודל.
מערכת ההאצה המבוססת על תדרי רדיו דרשה שדרוג והתאמה להאצה סימולטנית של פרוטונים ואנטיפרוטונים יחדיו.
היה צורך בסנכרון אלומות הפרוטונים והאנטיפרוטונים כך שתפגשנה במרכז הגלאים.
אבחוני האלומות הותאמו לרמות אלומות נמוכות.
מכשירים חדשים נוספו, כגון מצמדים כיווניים בשביל תצפית עצמאית של פרוטונים ואנטיפרוטונים.
הקמת שני שטחי ניסויים גדולים במידתם (UA1 ו-UA2).
מערכת ביטול האלומות שינתה את מיקומה על מנת לפנות מקום עבור הניסויים.
היצירה והאחסון של אנטיפרוטונים בכמות מספקת היו מהאתגרים המשמעותיים ביותר בבניית ה-SppS.
ייצור האנטיפרוטונים דרש שימוש בתשתיות שכבר היו קיימות ב-CERN, כגון הפרוטון-סינכרוטרון (PS) ואוגר האנטיפרוטונים (AA).
אנטיפרוטונים נוצרו על ידי ניתוב קרן פרוטונים עוצמתית בעלת תנע של 26 GeV/c מהפרוטון-סינכרוטרון אל עבר מטרה.
האנטיפרוטונים שנוצרו בתהליך היו בעלי תנע של 3.5 GeV/c, והוכוונו באמצעות מגנטיות לתוך אוגר האנטיפרוטונים, שם אוחסנו למשך שעות.
הקושי המרכזי היה הגיוון בתנעים ובזוויות של האנטיפרוטונים שבקעו מהמטרה.
שיטת הקטנת ממדי האלומה קרויה "קירור הסתברותי", והומצאה על ידי סימון ואן דר מיר.
זוהי מערכת משוב המבוססת על כך שכל האלומות חלקיקיות (particulate) ושכיוצא מכך, ברמה המיקרוסקופית, הצפיפות בתוך נפח נתון תהיה נתונה לתנודות סטטיסטיות.
(עשר) על מנת לגלות בוזוני W ו-Z, היה צורך במילוי דרישות הקשורות לעוצמת ההארה של מאיץ ההתנגשויות.
הניסוי, אם כן, דרש מקור אנטיפרוטונים המסוגל לשלוח 3·1010 אנטיפרוטונים בכל יום בתור כמה קבוצות**.
(שש) הצטברות האנטיפרוטונים באוגר האנטיפרוטונים הייתה עשויה לקחת מספר ימים.
השדרוג של השנים 1986–1988 אפשרה עלייה של עשרת מונים בשיעור ההיערמות של האוגר.
(עשר) טבעת נוספת, אשר קרויה "אוסף האנטיפרוטונים" (AC), נבנתה מסביב לאוגר הפרוטונים.
סופר נינטנדו וורלד הוא פארק שעשועים הנמצא באולפני יוניברסל יפן.
פארק השעשועים מבוסס בעיקר על זיכיון משחקי הווידאו של מריו וכמו גם על תתי הסדרות של זיכיון זה.
היוצר של משחקי מריו שיגרו מיאמוטו היה מעורב בעיצוב ובניית הפארק והאטרקציות בפארק.
מריו קארט: האתגר של קופא (Mario Kart: Koopa's Challenge) - אטרקציית נסיעה אינטראקטיבית הכוללת שימוש בטכנולוגיית מציאות רבודה המבוססת על סדרת משחקי מריו קארט .
ההרפתקה של יושי (Yoshi's Adventure) - מתקן מסוג Omnimover המבוסס על סדרת המשחקים של יושי.
Power Up Band Key Challenges - אטרקציה אינטראקטיבית בסגנון ציד אוצרות אשר במסגרתה השחקנים צריכים למצוא מפתחות ולהביס את באוזר ג'וניור.
על מנת לקחת חלק באטרקציה זו חייבים לרכוש רצועת "Power Up Band" אשר נמכרת בנפרד וכמו כן יש להתקין במכשיר הנייד את האפליקציה הרשמית של אולפני יוניברסל יפן.
סופר מריו היא סדרת משחקי פלטפורמה דו-ממדית ותלת-ממדית שנוצרה על ידי שיגרו מיאמוטו עבור נינטנדו בהם מככבת דמות השרברב מריו.
לחלופין, לעיתים רבות מכונה סדרת המשחקים "סדרת משחקי האחים סופר מריו" או פשוט "סדרת משחקי מריו".
זוהי סדרת המשחקים המרכזית של זיכיון מריו.
לאורך השנים פותח לפחות משחק אחד בסדרת משחקי סופר מריו לכל אחד מקונסולת המשחק הגדולות של חברת נינטנדו.
ישנם בסך הכל מעל ל-20 משחקים בסדרת משחקי סופר מריו.
סדרת משחקי סופר מריו מתרחשים בעיקר בממלכת הפטריות הבדיונית, כאשר בדרך כלל מריו היא הדמות בו השחקן משחק.
בדרך כלל מצטרפים אליו אחיו לואיג'י, ולעיתים קרובות גם חברים אחרים.
משחקי סופר מריו הם משחקים בז'אנר הפלטפורמה בהם השחקן רץ וקופץ על פני פלטפורמות ועל גבי אויבים רבים לכל אורך המשחק.
למשחקים יש עלילות פשוטות, כאשר בדרך כלל מריו ולואיג'י יוצאים להציל את הנסיכה פיץ' שנחטפה על ידי האנטגוניסט הראשי של המשחק באוזר.
המשחק הראשון בסדרה, האחים סופר מריו., יצא במקור בשנת 1985 עבור קונסולת המשחק NES של נינטנדו והוא היה המשחק שביסס את האלמנטים המוכרים והפופולריים הבסיסים של משחקי הסדרה.
סדרת משחקי סופר מריו היא חלק מהזיכיון הגדול של מריו, הכולל גם משחקי וידאו מז'אנרים אחרים וכמו גם סרטי קולנוע, סדרות טלוויזיה, סדרות קומיקס וסחורות אחרות.
לאורך השנים נמכרו מעל ל-380 מיליון עותקים של משחקי סופר מריו ברחבי העולם, מה שהופך את סדרת משחקי סופר מריו לסדרת משחקי הווידאו הרביעית הנמכרת ביותר בכל הזמנים (אחרי סדרת משחקי טטריס וסדרת משחקי Call of Duty).
כדי שקונסולת ה-NES תצליח, פנה נשיא נינטנדו למיאמוטו בהוראה לפתח משחק נוסף.
שנתיים לאחר יציאת הקונסולה, ב-18 באוקטובר 1985, יצא לאור המשחק.Super Mario Bros, וקבע ציון דרך משמעותי בהיסטורית משחקי הווידאו.
מריו ולואיג'י, החיים כעת בממלכת הפטריה (Mushroom Kingdom), נחלצים לעזרת הנסיכה החטופה פיץ' (בזמן זה קראו לה הנסיכה טודסטול).
החוטף, שליט הקוּפּות "באוזר" (שמו בתוכנית של האחים מריו בטלוויזיה, היה מלך הקופות), מופיע בפעם הראשונה, בדומה לנסיכה פיץ'.
במטרה להציל את הנסיכה, צריכים השחקנים לעבור 32 שלבים, הפרוסים על פני שמונה "עולמות".
כל אחד מהעולמות המשחק מציג סוג שונה של נוף, כדוגמת אזור תת-קרקעי, תת-ימי, ומבוצר.
הרביעי בשלביו של כל אחד מהעולמות מתרחש בטירה, שבסופה נמצאת מעין מפלצת דמוית באוזר (מלבד העולם האחרון).
בעוד שבששת עולמות המשחק הראשונים באוזר מתאפיין רק בנשיפת אש, בשניים האחרונים הוא זורק פטישים בנוסף.
למשחק נוספו כמה עזרים הנמצאים בשלבים השונים - הכוכב, הפטריה ופרח האש.
בעזרת הכוכב מריו הופך ל"מריו בלתי מנוצח", אשר מחסל כל אויב בנגיעה, אך מת, כקודמו, מנפילה לבור או ללבה.
לאחר איתור הכוכב צריך לרדוף אחריו ברחבי השלב; השגת פטריה הופכת את מריו ל"סופר מריו".
כשסופר מריו מותקף על ידי אויב הוא חוזר למצבו המקורי, וכך לא מאבד "חיים"; פרח האש, שניתן להשגה רק לאחר הפיכה ל"סופר מריו", הופך את השחקן ל"מריו בוער", המסוגל לירות כדורי אש.
המשחק הופץ מחדש ל-Game & Watch, אך מגבלות הקונסולה הפכו אותו לפשוט.
בנוסף הוא חודש לקונסולת ה-SNES כחלק מאוסף ה-Super Mario All-Stars.
ל-Game Boy Color הופצה גרסה משופרת גם כן, בעלת תוספות שונות, כגון שלבי מרוץ, אלבום תמונות ומשחקי זיכרון, בשם Super Mario Bros.
בשירות ה-Virtual Console של ה-Wii, ה-Wii U וה-3DS נכלל המשחק, והוא מופיע בנוסף, כשלב סודי במשחק הגיימקיוב Animal Crossing.מעל ל-40 מיליון מעותקיו של המשחק נמכרו, ובכך הפך לא רק למשחק ה-NES המצליח ביותר, אלא גם לאחד ממשחקי הווידאו המצליחים ביותר בכל הזמנים.
Special, Punch Ball Mario Bros ואת משחקי Mario Party) ושוחרר ב-1986. משחק זה כלל שלבים חדשים, אויבים מהמשחקים Donkey Kong ו-Mario Bros, חזר הפטיש מ-Donkey Kong ונוספו עזרים חדשים, כגון שעון המוסיף 10 שניות לזמן וכנפיים, המאפשרות למריו לעוף (שחייה באוויר) לזמן מוגבל.
לאחר כישלון האחים סופר מריו: השלבים האבודים במערב, וקבלת פניה אישית מאת נשיא נינטנדו באמריקה, פותח בנינטנדו משחק נוסף בשם זה, אשר הופץ מחוץ ליפן בשנת 1988. פיתוח המשחק החל לאחר הצלחת נינטנדו בקבלת זכויות על המשחק Yume Kōjō: Doki Doki Panic, משום שכוונת החברה הייתה שמשחק זה יתבסס עליו.
לבסוף המשחק שוחרר ביפן בשנת 1992 בשם Super Mario USA, כיוון שהוא שוחרר לראשונה בארצות הברית ושהיה ביפן משחק בשם Super Mario Bros.
לילה אחד מריו חלם חלום אשר בו הוא וחבריו הביסו את ווארט הצפרדע הרשע והצילו את פיות הסאבקון.
כשמריו התעורר מהחלום, הוא פתח דלת מסוימת וראה את כל מה שראה בחלומו.
אם השחקן מביס את ווארט ומציל את פיות הסאבקון בסיום המשחק, השחקן "יוצא" מהמשחק ורואה שהמשחק היה בחלום של מריו, שמתעורר ממנו וחוזר לישון בשלום.
ארבע דמויות המשחק הראשיות היו מריו, לואיג'י, הנסיכה פיץ' וטוד.
לכל דמות ניתנה יכולת מיוחדת: מריו היה המאוזן מכולם, לואיג'י היה מסוגל לקפוץ גבוה, הליכתו של טוד מהירה מאוד, והנסיכה פיץ' יכלה לרחף בעזרת שמלתה.
במשחק מופיעים לראשונה הביישנונים, ובירדו הדינוזאור/ית, אשר מינה/מינו לא ידוע.
אחד מן האלמנטים שמייחדים את המשחק הוא היכולת לתלישת ירקות מהאדמה ודרכי השימוש השונים בהם.
בניגוד לקודמיו, את אויבי המשחק לא ניתן היה להרוג בקפיצה פשוטה, והיה צורך בהתקפה מיוחדת, כדוגמת השלכת ירק לעברם, כדי להורגם.
לרבים ממעריצי הסדרה, משחק זה נחשב לפחות מוצלח, שכן הוא אינו מקורי.
למרות זאת ניתן להבחין בהשפעתו הרבה על שאר משחקי מריו.
המשחק זכה למשחק המשך (מבחינת עלילה בלבד), בשם BS Super Mario USA, אשר שוחרר רק ביפן ל-Super Famicom (ה SNES היפני), לתוסף ה-Satellaview.
המילה "BS" היא קיצור של "Broadcasting Satellite", כיוון שתוסף ה-Satellaview איפשר שידור צלילים דרך לווין (Soundlink), כמו רדיו, בנוסף לקולות המופיעים ב-SNES.
2, רק בעל עלילה שונה: לאחר מה שקרה במשחק הקודם, מריו גילה שכל ההרפתקה הייתה רק חלום, אבל לאחר מכן, ווארט קפץ עם כל חבריו לחלום נוסף, תקף את עולמן של פיות הסאבקון שנית, ופיזר פסלים של מריו בעולמם.
המטרה היא לאסוף את כל פסלי המריו, ולהביס את ווארט שנית.
במשחק זה מגלים שבירדו היא בעצם דינוזאור בן שמתנהג כמו בת, כפי שנשמע קולו ששודר במשחק.
לאחר מכן, במשחק Super Mario Advance, מתגלה הקביעה האחרונה של נינטנדו: בירדו הוא בעצם בת (לפי הקול הנשי).
במשחק Super Mario Advance לשחקנים ולבוסים (כולל בירדו ווארט) יש קול שניתן לשמוע.
במשחק זה נוספה מטרה נוספת לכל שלב (מלבד סיום השלב): לאסוף את כל מטבעות ה-Ace, אשר מתפקדים כמו מטבעות היושי מ-Super Mario World.
לאחר סיום המשחק, המטרה ב-Super Mario Advance היא להשיג בכל שלב שתי ביצי יושי, שהרעיון של השגתם נלקח מהמשחק "BS Super Mario USA".
לאחר השגת כל הביצים בעולם מסוים, הם ייבקעו ויגדלו להיות יושי רגילים.
מצד שני, מסך הפתיחה משתנה לאחר הצהריים לאחר סיום המשחק, וביצה של יושי מופיעה על גבעה (היא בוקעת אם השחקן משיג את כל ביצי היושי).
Super Mario Bros.: The Lost Levels, הידוע ביפן כ-Super Mario Bros.2, הוא למעשה משחק הזהה בבסיסו ל-.Super Mario Bros, ובעל עיצוב שלבים ברמת קושי מתקדמת.
המשחק יצא לאור ביפן ב-3 ביוני 1986. למרות הצלחתו, הוא מעולם לא ראה אור מחוץ ליפן עד לגרסת ה-All-Stars, מכיוון שבעיני שחקנים ממדינות מערביות הוא נראה קשה מדי.
מלבד חידוש השלבים, נוספו למשחק כמה אלמנטים חדשים כגון הפטריה הרעילה והמקפצה הירוקה הקופצת גבוה מן המקפצה האדומה.
למשחק נוספו עוד 5 עולמות: עולם 9, "עולם הפנטזיה", אשר ניתן לשחק בו רק אם מסיימים את המשחק, ועולמות A, B, C ו-D אשר ניתן לשחק בהם רק אם מסיימים את המשחק 8 פעמים (פעם אחת בגרסת ה-All-Stars).
Deluxe, וניתן לשחק בה לאחר שמשיגים יותר מ-300,000 נקודות.
Deluxe, לא ניתן לשחק בעולמות 9, A, B, C ו-D, כיוון שהם לא גמורים.
הדרך היחידה לשחק בהם היא להשתמש בעזרים מיוחדים כגון GameShark.
המשחק הופץ לראשונה ב-23 באוקטובר 1988. בפעם הראשונה בסדרת המשחקים, הוצגה לשחקן מפה מוגדרת של ממלכת הפטריה, ושמונת עולמות המשחק.
בניגוד לעלילותיהם הפשוטות של קודמיו, במשחק זה העלילה מורכבת יותר - באוזר שלח את שבעת ילדיו, המופיעים לראשונה, במטרה לגנוב את שבעת שרביטי הקסם משבעת העולמות.
בסוף העולם השביעי תוכנית זו מתגלה כתוכנית צדדית שנועדה להעסיק את מריו בזמן שבאוזר חוטף את הנסיכה פיץ'.
למשחק נוספו ארבעה מצבים חדשים מלבד מריו בוער וסופר מריו - מריו צפרדע, מריו דביבון, מריו פטיש, ומריו טנוקי.
בהשפעת כל מצב, יכולותיו ומראו של מריו משתנים בהתאם - למריו צפרדע יכולות שחיה וקפיצה משופרות, מריו דביבון מסוגל להתקיף בזנבו, לדאות ואף לעוף, מריו פטיש ניחן בזריקת פטישי יד ומריו טנוקי הוא מעין שדרוג של מריו דביבון, היכול להפוך לפסל אבן בלתי פגיע.
שלבי המשחק רצופים סודות, וחבויים בהם שלוש משרוקיות קסם המאפשרות דילוג בין עולמות.
לראשונה אם מריו ישיג כוכב ויקפוץ, הוא יעשה גלגול באויר.
גרסאות מחודשות למשחק יצאו לסדרת ה-Super Mario All-Stars וה-Super Mario Advance, אשר בה, המראה של הנסיכה פיץ' השתנה לגמרי.
כמו כן המשחק מופיע בשירות ה-Virtual Console של ה-Wii, ה-Wii U וה-3DS.
אם מחשיבים את מכירות גרסאותיו השונות של המשחק, ניתן להכתירו ככותר הנמכר ביותר, אך בשיא עדיין מחזיק Super Mario Bros.
האחים סופר מריו 3 הוא המשחק האחרון בסדרת Super Mario Advance.
בגרסה זו ניתן לסרוק שלבים חדשים דרך מכשיר ה-e-Reader (תוסף ל-Game Boy Advance).
בשלבים אלו, צריך לאסוף מס' מסוים של מטבעות Advance, שמבוססים על מטבעות יושי מסופר מריו וורלד, אשר מאפשרים לפתוח מעין "מיני משחקים" ולקבל חיים.
במספר מצומצם מאוד של שלבים ניתן לאסוף מטבעות e נדירים.
חלק מהשלבים הם שלבים שהיו במשחק המצליח Super Mario Bros.
בגלל "החיים הקצרים" של ה-e-Reader באמריקה, מתוך 38 השלבים ביפן, יצאו לאמריקה רק 12 שלבים.
כמו כן, ניתן לסרוק עזרים כגון הבומראנג, אשר מאפשר לחסל אויבים ולאסוף מטבעות, מטבעות Advance ומטבעות e, וכן סרטונים שעוזרים לעבור שלבים במשחק הרגיל.
באירופה התמיכה במכשיר זה התבטלה, ולא שוחררו כלל כרטיסים.
כשקונסולת ה-SNES ראתה אור ב-1990, ימאוצ'י הורה למיאמוטו לפתח משחק המנצל את יכולות הקונסולה במלואן.
המשחק שפותח הלך בנתיב של קודמיו: האחים מריו ולואיג'י, הנופשים יחד עם פיץ' בארץ הדינוזאור, יוצאים במשימה להציל את הנסיכה מבאוזר, תוך מעבר בין שלבי המשחק השונים והבסת שבעת ילדיו בדרכם.
הפעם, מריו ולואיג'י אינם לבד - הדינוזאור יושי, המופיע בפעם הראשונה, משמש כחיית הרכיבה שלהם.
יושי יכול להשתמש בלשונו הארוכה כדי לבלוע ולזרוק אויבים.
יושי מופיע בארבעה צבעים שונים - ירוק, כחול, אדום וצהוב, בהתאם לאויב שבפיו.
בכל צבע מקבל יושי יכולת מיוחדת.
במשחק זה ישנם מטבעות יושי אשר השחקן צריך להשיג בשביל לקבל חיים.
המשחק נחל הצלחה גדולה, ונחשב למשחק ה-SNES המצליח ביותר.
בגרסה זו, המראה של לואיג'י התעדכן למראה שלו כיום, מאשר מראה של מריו בצבע ירוק.
בשנת 1995, שוחררה גרסה של משחק זה לקונסולת ה-NES באופן פיראטי על ידי החברות Hummer Team (הידועה במשחקיה הפיראטיים, כגון Somari), והחברה JY Company.
לגרסה זאת של המשחק יש שתי גרסאות: האחת אינה גמורה, ומסתיימת לאחר העולם הרביעי (ומגיעה בקלטת רגילה של NES), והשנייה גמורה לחלוטין (ניתן למצוא אותה ברב קלטת JY-120 45-in-1).
בגרסה זאת של Super Mario World, כמו המשחק Somari, כאשר רצים בשיא המהירות וקופצים, הקפיצה תהיה במהירות הרגילה.
נינטנדו הפיצה את משחק הסדרה השני, Super Mario World 2: Yoshi's Island, ב-1995. לאחר שדחתה את גרסתו של מיאמוטו למשחק, בטענה שהגרפיקה מיושנת מדי, במיוחד כשמשחקים תלת-ממדיים כגון Donkey Kong Country הבטיחו הצלחה מרובה.
מיאמוטו שב לעבודה עד שלבסוף הוציא תחת ידו משחק עם גרפיקת ציורי פסטל תינוקית-מה, בהשפעת המשחק, המשלבת אלמנטים תלת-ממדיים.
Super Mario World 2: Yoshi's Island היא בעצם הקדמה לסיפורו של מריו לפני שהוא נהיה שרברב.
במשחק השחקן שולט ביושי הדינוזאור, יחד עם מריו התינוק הרוכב על גבו.
השחקן עובר בשלבים השונים כדי להציל את לואיג'י התינוק, שנחטף בידי קאמק, הקופה הקוסם הרשע אשר חוטף תינוקות בשביל באוזר התינוק.
ליושי נוספו יכולות חדשות, כגון הפיכת האויב לביצה, זריקת הביצים, התקפת מחיצה וטרנספורמציה לסוגי מכונות "צעצוע", כגון צוללת.
הביישנונים חזרו כאויבים הנפוצים ביותר במשחק, בנוסף לעשרות סוגי אויב חדשים אשר הופיעו יחד איתם.
כל אחד משלבי המשחק מציב אתגר חשיבה חדש לשחקן, ושתולים בו סודות רבים, כדוגמת מקומות מוסתרים וחפצים חבואים.
מלבד מצבים חדשים של יושי, גם מריו זכה בסוג חדש, "מריו סופר כוכב", היכול ללכת על קירות, לדאות עם מצנח, לחסל כל אויב בנגיעה וכו'.
לדעת רבים, הכותר הוא ממשחקי הפלטפורמה הטובים ביותר, וכמצופה, הוא זכה בגרסה מחודשת לסדרת ה-Super Mario Advance, הכוללת 6 שלבים חדשים אשר ניתן לשחק בהם רק לאחר סיום המשחק.
למשחק זה יצא בשנת 2006 משחק המשך לקונסולת ה-Nintendo DS, בשם Yoshi's Island DS, אשר ניתן לשחק בו עם הנסיכה פיץ', דונקי קונג, וואריו ובאוזר התינוקות, והמטרה היא להציל את לואיג'י התינוק ועוד הרבה תינוקות מרחבי העולם.
בשנת 2014 שוחרר משחק לקונסולת הנינטנדו 3DS בשם Yoshi's New Island, אשר כולל גרפיקת תלת-מימד ועוד שיפורים רבים.
בשנת 2015 יצא המשחק Yoshi's Woolly World - בעל הפרזנטציה דמוית-הפרווה - ל-Wii U, וב-2017 יצא המשחק גם ל-3DS.
בשנת 2019 שוחרר לקונסולת ה-Nintendo Switch המשחק Yoshi's Crafted World, עם פרזנטציה המדמה קרטונים והאפשרות לשחק כל שלב מהסוף להתחלה.
משחק נוסף בסדרה יצא יחד עם קונסולת הבית הבאה של נינטנדו - הנינטנדו 64. ב-Super Mario 64 השרברב מוצג לראשונה במשחק פלטפורמה תלת-ממדי.
עלילת המשחק פשוטה - מריו יוצא לחיפוש אחר 120 כוכבי הכוח של טירת הנסיכה פיץ', אשר נגנבו על ידי באוזר.
במשחק יכול מריו לראשונה להשתמש במהלכים נוספים מלבד ריצה, קפיצה ושחיה - הוא יכול ללכת בכל כיווני המישור, להשתמש בכובע מכונף, לקפוץ קפיצה משולשת ולהכות עם אגרוף.
הגרסה המחודשת שיצאה לנינטנדו DS כללה שיפורים רבים, חוץ משנוי הגרפיקה.
השחקן יכול לשחק גם עם דמותם של יושי, לואיג'י, ווואריו.
העלילה נותרה כשהייתה, אך ארבע הדמויות יצרו מצב שעל כל אחת מן הדמויות מוטלת המשימה להציל דמות אחרת.
כמו כן, המשחק הגיע לשירות ה-Virtual Console.
למשחק זה היה אמור לצאת משחק המשך בשם: Super Mario 64 2, אך המשחק בוטל במהלך הפיתוח.
Super Mario Sunshine הגיע ב-2002 לגיימקיוב, ומלבד היותו משחק המריו השני בתלת-ממד.
בכותר זה, באוזר ג'וניור מופיע לראשונה.
רבים מבלבלים אותו עם באוזר התינוק ממשחקי Yoshi's Island, אך הוא בעצם אחד מבניו של באוזר שלא הוזכר ב-Super Mario Bros.
3. על פי עלילת המשחק, מריו ופיץ' מגיעים לאי הטרופי דֶלפינו ("האי דולפיק" ביפן) כדי לנפוש שם, אך מגלים לחרדתם שהוא זוהם כולו בנוזל מוזר ומושחת בגרפיטי.
בעזרת ה-FLUDD (משאבת מים מתקדמת) שמצא, משימתו של מריו היא לנקות את האי דלפינו, להוכיח את חפותו, ולהחזיר את האי למצבו הקודם.
העלילה מסתבכת בהמשך המשחק כשמריו-צל (Shadow Mario), אשר זה באוזר ג'וניור שהתחפש, מופיע וחוטף את הנסיכה פיץ'.
ליושי יכולות שונות משל מריו, אך מסיבה לא ברורה הוא "נמס" במגע עם מים ונעלם אם לא מאכילים אותו בפירות.
המשחק מכר למעלה מ-5.5 מיליון עותקים ונחשב למשחק הפחות נמכר בסדרה.
האחים סופר מריו החדשים (New Super Mario Bros.)
יצא לנינטנדו DS במאי 2006, המשחק משלב אלמנטים של דו מימד ותלת מימד ומבוסס על המשחקים הראשונים של מריו ב-NES שבהם מריו צריך להציל את פיץ' מבאוזר ומבאוזר ג'וניור, במשחק זה ישנן פטריות וכוחות חדשים כגון: פטריה שהופכת לענקית ושריון כחול אשר הופך לצב.
המשחק כולל גם אלמנטים מהמשחקים התלת־ממדיים של מריו, כמו קפיצה משולשת ובוסים מגוונים.
ראה אור ברבעון האחרון של שנת 2007 לקונסולת ה-Wii של נינטנדו.
המשחק עמד בציפיות הגבוהות שהוצבו לו בידי המעריצים, והגדיר מחדש את המשחקיות התלת־ממדית של הסדרה, לאחר "Sunshine" שנחשב כמשחק טוב, אך לא עמד בסטנדרטים של הסדרה.
המשחק מחולק למספר שלבים המכונים "גלקסיות" כאשר בכל גלקסיה ניתן להשיג מספר מסוים של כוכבים.
כאשר כל כמה כוכבים פותחים עוד גלקסיה למשחק,
עלילת המשחק היא בסיסית מאוד ומתעלה רק במקצת על הרמה הרגילה לסדרה.
המלך המרושע והמפלצתי באוזר חטף פעם נוספת את הנסיכה פיץ' מממלכת הפטריות השלווה וגנב את כל "כוכבי הכוח" מבעליהם.
השחקן בתור מריו צריך לאסוף את הכוכבים הללו כדי שיוכל בסופו של דבר למצוא את באוזר ואת הנסיכה.
המשחק כולל הרבה יותר שלבים ומשימות מאשר מה שיש לבצע כדי לסיים את הסיפור שלו.
המשחק משתמש בטכנולוגיה החדשנית של ה-Wii כדי להשתמש בהתקפה הבסיסית של מריו (על ידי נענוע השלט) אספת וירית חתיכות כוכב (Star Bits) צבעוניות על האויבים (כיוון השלט למסך) ושלל פעילויות מיוחדות שרלוונטיות לשלבים ספציפיים ומוסיפות לגיוון של המשחק.
בנוסף, Super Mario Galaxy שאב השראה מדמו ל-GameCube בשם Super Mario 128, שהציג שלבים בעלי מבנה כדורי.
המשחק מתהדר בגרפיקה ססגונית וצבעונית לתקופה מאוד שצוינה לשבח על ניצול מקסימלי של היכולות הגרפיות הנחותות של הווי (ביחס למתחרות) כשלמעשה המשחק נחשב על ידי רבים כיפה יותר מחלק מהמשחקים לקונסולות האחרות בזכות העיצוב העדיף.
יצא לווי 3 שנים לאחר המשחק הקודם New Super Mario Bros, במשחק זה השחקנים הם מריו, לואיג'י ועוד שני טודים חסרי שם (שמם, לפי נינטנדו הוא Bucken Berry ו-Ala Gold).
במשחק זה הם נלחמים בשבעת הילדים של באוזר (שכיכבו ב-Super Mario World וב-Super Mario Bros.
אלמנטים נוספים הם יושי אשר ניתן לרכב עליהם וכוחות חדשים כגון: כובע הליקופטר אשר בעזרתו ניתן לעוף, חליפת הפינגווין המאפשרת גלישה על שלג וקרח וגם מעניקה יכולת שחייה טובה, ופרח קרח.
ארץ סופר מריו תלת-מימד (Super Mario 3D Land)
יצא בנובמבר 2011 לקונסולת נינטנדו 3DS, ומשלב אלמנטים מסורתיים של משחקים דו־ממדיים מהסדרה (כמו: רמות שמשולבות בתוך עולמות, דגלים בסוף של כל שלב, פטריות, עלה שהופך את מריו למריו טנוקי, וכדומה) עם אלו הפתוחים של העולם המודרני, כגון שלבים בתלת־ממד וביצוע מגוון פעולות.
חברת נינטנדו נאלצה להחזיר את עלה הטנוקי מהמשחק מריו 3, כדי לא לאבד את הקלאסיקה.
יצא ל-Wii שלוש שנים אחרי המשחק הראשון שזכה להצלחה רבה.
המשחק השני הצליח אף יותר מקודמו.
המשחק ידוע כמשחק הפלטפורמה "המושלם" עם ממוצע של 97% בביקורות.
זוהי הפעם הראשונה במשחקי המריו התלת-ממדים שיצא משחק שני על אותה קונסולה.
אפילו שהמשחק דומה לקודמו, הוצגו מגוון אלמנטים חדשים כגון: מתג שמאט את הזמן, חליפת החפירה שבעזרתה חופרים דרך כוכבים ועוד.
עוד אלמנט חדש הוא יושי שלא היה במשחק הקודם.
המשחק יכול שלא לפעול על כמה גרסאות של ה-Wii, במקרים כגון אלה יש לבצע "עדכון תוכנה" במעבדה של ה-Wii על מנת שיפעל (הגילוי של גרסת תוכנה מיושנת מדי בשביל המשחק מאופיין על ידי זמן המתנה ארוך מן הרגיל לאחר הלחיצה על "Start").
האחים סופר מריו החדשים 2 (New Super Mario Bros.
משחק אשר בו המטרה היא לאסוף מטבעות משום שבמשחק חוגגים על כמות המטבעות העצומה שבו.
השחקנים הם מריו ואחיו לואיג'י.
המטרה היא לנצח את באוזר ושבעת ילדיו (Koopalings) שהופיעו במשחקים: Super Mario World, Super Mario Bros.
למשחק נוספו שלושה עולמות מיוחדים, למשחק נוספו יכולות כמו פרח הזהב אשר הכדורים שלו הופכים אויבים ולבנים לזהב, וקוביית הזהב אשר נותנת מטבעות שמריו רץ.
למשחק חזר תחפושת הדביבון מ-Super Mario Bros.
3. המשחק יצא לקונסולת Nintendo 3DS.
האחים סופר מריו החדשים יו (New Super Mario Bros.
משחק זה יצא לשווקים ב-22 בנובמבר 2013 עבור קונסולת ה-Wii U, במשחק זה ניתן לבחור במריו, לואיג'י, טוד כחול והנסיכה פיץ' ובעדכון את רוזלינה שהופיע לראשונה במריו גלקסי.
משחק זה הוא בסגנון של Super Mario 3D Land.
בלילה אחד בממלכת הפטריות, מריו, לואיג'י, הנסיכה פיץ' וטוד מגלים צינור שקוף.
מהצינור השקוף יוצאת נסיכת פיות הספריקסי, אשר מנסה להודיע להם שבאוזר חטף את חברותיה, ולאחר זמן קצר, באוזר חוטף גם אותה.
החבורה מחליטה להיכנס לצינור השקוף, ונכנסים לממלכת הספריקסי.
פיות הספריקסי מבוססות על פיות הסאבקון מהאחים סופר מריו 2. נותן הכוח החדש במשחק הזה הוא פעמון מוזהב.
כאשר לוקחים את נותן הכוח הזה, השחקן הופך לשחקן חתול.
היתרונות של נותן כוח זה הם שאפשר לטפס על קירות, אפשר לרוץ במהירות רבה, אפשר להשתמש ב"צלילת ציפורניים", תוך כדי קפיצה ותקיפה.
יש גם "פעמון מזל" שהופך את השחקן לחתול עם קולר אדום ומוסיף לו את היכולת להפוך לפסל בלתי מנוצח שנותן מטבעות ככל שנשארים בו.
יש במשחק זה נותני כוח נוספים כמו דובדבן שמשכפל את מריו, צמח טורף בעציץ שאפשר להחזיק שאוכל אויבים, כדור בייסבול שזורקים אל האויבים, נעל גומבה, קופסאות ותותח שמאפשר לירות פצצות.
בנוסף לכך, ישנם הרבה מאוד אויבים חדשים והגלומבות מסופר מריו וורלד חוזרות.
ישנה יכולת חדשה שניתן להשתמש בה עם מסך המגע של השלט של ה-Wii U, שהיא הקפאה של האויבים וגילוי אזורים סודיים.
משחק זה יצא לשווקים ב-10 בספטמבר 2015 עבור קונסולת ה-Wii U, במשחק זה ניתן לערוך שלבים בסגנון המשחקים Super Mario Bros., Super Mario Bros.
בכל אחד מן הסגנונות יש למריו יכולות שונות.
את השלבים שנוצרים אפשר לשתף באינטרנט, כך ששחקנים אחרים יכולים לשחק בהם.
המשחק זכה להצלחה גדולה ולסיקור רחב לעומת משחקי Wii U אחרים, ורבים מחשיבים אותו למשחק הטוב ביותר לקונסולה.
משחק זה יצא ב-27 באוקטובר 2017 עבור קונסולת ה-Nintendo Switch.
במשחק זה מריו מטייל בעולמות שנמצאים מחוץ לממלכת הפטריות, ביניהן עיר הנקראת "ניו דונק" (המבוסס על ניו יורק), שהיא עיר הבירה של ממלכת העיר.
המשחק מציג דמות חדשה בשם קאפי, שהופכת לכובע של מריו לאחר שאויבו באוזר קרע אותו, ובעזרתו מריו יכול להשתלט על המפלצות בעולם ולהשתמש ביכולות שלהן כדי להתקדם במשחק.
במשחק, הספינה של מריו מתקלקלת ומריו צריך להשיג כמה שיותר ירחים שמפוזרים בעולמות שונים בשביל לצבור עוד אנרגיה לספינה.
במשחק, כמו ברוב משחקי מריו, באוזר מנסה להתחתן עם הנסיכה פיץ', ומריו עושה את דרכו לחלל, שם מתקיימת החתונה.
ב-13 בפברואר 2019, במהלך אירוע ה-Nintendo Direct באותו היום, הכריזו נינטנדו כי משחק בשם "Super Mario Maker 2" עתיד לצאת לקונסולת הנינטנדו סוויץ'.
המשחק מהווה המשך למשחק "Super Mario Maker" שיצא לקונסולת ה-Wii U ב-2015. המשחק מוסיף אפשרות חדשה הקשורה למשחק Super Mario 3D World שלא הופיעה במשחק הקודם, וכן אלמנטים חדשים (לדוגמה: טילים ענקיים, רכב עם קופה ועוד).
בנוסף, המשחק מאפשר מצב מולטיפלייר של עד 4 שחקנים ואפילו מאפשר הטלת תנאים לסיום השלב כמו השגת מספר מסוים של מטבעות.
זעמו של באוזר (Bowser's Fury)
חלק גדול מהמוזיקה והאפקטים הקוליים המקוריים של משחקי הסדרה הפכו לאייקוניים ושולבו בשל כך גם במשחקים המודרניים של הסדרה.
נעימת הנושא המקורית של המשחק האחים סופר מריו הולחנה על ידי קוג'י קונדו, והפכה עם השנים לאחת מנעימות הנושא המוכרות ביותר של משחקי וידאו בכל הזמנים.
המשחק Super Mario Galaxy, אשר יצא לשווקים ב-2007, הפך למשחק הראשון בסדרת משחקי סופר מריו הכולל מוזיקה שמנוגנת על ידי תזמורת.
גם במשחק ההמשך שלו ובמשחקים נוספים כמו Super Mario 3D World נכללה מוזיקה שמנוגנת על ידי תזמורת.
סדרת משחקי סופר מריו היא אחת מזכיונות משחקי הווידאו הנמכרים ביותר בכל הזמנים - נכון ל-2021 נמכרו מעל ל-380 מיליון עותקים של משחקי הסדרה ברחבי העולם.
שבעת משחקי הסופר מריו הראשונים (כולל שלושת המשחקים הראשונים של האחים סופר מריו, שני המשחקים הראשונים של סופר מריו לנד ו-Super Mario World) מכרו מעל ל-100 מיליון עותקים עד מרץ 1993.
המשחקים בסדרת סופר מריו זכו להצלחה מסחרית רבה באופן עקבי לאורך השנים והם מדורגים בין משחקי הווידאו הנמכרים ביותר בכל הזמנים.
משחקי האחים סופר מריו מכרו לבדם עד שנת 1996 מעל ל-50 מיליון עותים ברחבי העולם עבור מספר קונסולות שונות.
גרסת ה-NES המקורית של המשחק מכרה מעל ל-40.23 מיליון עותקים וזהו המשחק הנמכר ביותר שיצא עבור קונסולת ה-NES של נינטנדו, כאשר שני משחקי ההמשך שלו, האחים סופר מריו 2 (שמכר מעל ל-18 מיליון עותקים) והאחים סופר מריו 3 (שמכר מעל ל-10 מיליון עותקים), מדורגים במקום השני והשלישי בהתאמה.
המשחק "סופר מריו וורלד" הוא המשחק הנמכר ביותר עבור הקונסולה סופר נינטנדו, כאשר לאורך השנים נמכרו מעל ל-20 מיליון עותקים של המשחק.
המשחק Super Mario World הוא גם המשחק השביעי הנמכר ביותר בכל הזמנים.
המשחק Super Mario 64 היה המשחק הנמכר ביותר של הקונסולה נינטנדו 64 (מכר מעל ל-11 מיליון עותקים), בעוד שהמשחק Super Mario Sunshine היה המשחק השני הנמכר ביותר עבור הקונסולה נינטנדו גיימקיוב (מכר מעל ל-5.5 מיליון עותקים).
נכון למרץ 2020 המשחק Super Mario Galaxy מכר מעל ל-12.80 מיליון עותקים, והואהיה למשחק התלת מימד הנמכר ביותר בסדרה נכון ל-2019, והיה המשחק התשיעי הנמכר ביותר עבור קונסולת ה-Wii.
משחק ההמשך שלו Super Mario Galaxy 2 מכר מעל ל-7.41 מיליון עותקים, והיה המשחק ה-12 הנמכר ביותר עבור קונסולת ה-Wii.